Aquest text parla sobre el tema Història?
El Festival Mundial de la Joventut i els Estudiants (FMJE) és un esdeveniment internacional organitzat en forma conjunta per la Federació Mundial de la Joventut Democràtica (FMJD) i la Unió Internacional d'Estudiants des de 1947. Orientat al debat polític i de marcada tendència esquerrana, bona part de la seva assistència ha estat tradicionalment conformada per militants d'organitzacions juvenils de partits comunistes i grups relacionats. Els successius festivals s'han declarat antiimperialistes i a favor de la pau. La majoria de les edicions del FMJE durant la Guerra Freda es van dur a terme en estats socialistes, a excepció de les realitzades a Àustria el 1959 i Finlàndia el 1962 —tots dos neutrals—. L'edició més concorreguda, Moscou 1957, va reunir més de 34.000 persones de 131 països. Amb la desintegració del Bloc de l'Est la FMJD va sofrir un dur revés que va portar a un lapse de 8 anys durant el qual no es va realitzar cap festival. El 1997 el XIV Festival Mundial de la Joventut i els Estudiants va marcar un punt d'inflexió a partir del qual van tornar a celebrar-se edicions a lapses regulars. El darrer Festival es va celebrar a la ciutat russa de Sotxi el 2017 i va tenir més de 25.000 participants d'un total de 185 països.
No.